એજન્‍સીઓનો આ બદલાયેલો અભિગમ મોદી સરકારના કડપને પ્રતાપે છે, કારણ કે આ જ એજન્‍સીઓ વડા પ્રધાન મનમોહન સિંઘના નેતૃત્‍વવાળા યુપીએ સરકારના શાસનકાળમાં કૌભાંડો પ્રતિ ઉપેક્ષાવૃત્તિ સેવતી હતી. આ સંદર્ભમાં 80:ર0 સ્‍કીમ હેઠળ સોનાની આયાત માટે મોદી-ચોકસીને સવલત કરી આપવાની ભૂમિકા ભજવવા માટે જેની સામે આંગળી ચિંધાઈ છે તે રિઝર્વ બૅન્‍ક ઑફ ઇન્‍ડિયાના ભૂતપૂર્વ ગવર્નર રઘુરામ રાજન સુધી તપાસનો રેલો પહોંચશે તો એજન્‍સીઓનું કેવું વલણ હશે તે અત્‍યારથી ઉત્‍કંઠાનો વિષય બને છે. યુપીએ સરકારના શાસનનો અંતકાળ નજીકમાં હતો અને મોદી સરકાર સત્તા ગ્રહણ કરવાની હતી તે સંઠ્ઠાંતિકાળમાં રિઝર્વ બૅન્‍ક ર014ની ર1 મેના દિવસે એક પરિપત્ર દ્વારા ખાનગીઆયાતકારોને 80:ર0 સ્‍કીમની વિભાવનાનો ભંગ કરી સોનાની આયાત માટે માર્ગ મોકળો કરી આપ્‍યો તેમાં કાયદાનો ભંગ કદાચ ન હોય તોપણ ઔચિત્‍યભંગ જરૂર છે. મોહિત કમ્‍બોજે ઇન્‍ડિયન બુલિયન ઍન્‍ડ ન્નવેલર્સ ઍસોસિયેશનના પ્રમુખની રૂએ રિઝર્વ બૅન્‍ક ગવર્નરને લખેલા આ પત્રને ગંભીરતાથી લેવાવો જોઈતો હતો, પણ તેવું થયું નથી. ચિદમ્‍બરમે કમ્‍બોજના આ પત્રોની નોંધ લેવાની દરકાર કરી નહીં, કદાચ તેમને કમ્‍બોજના ભાજપ સાથેના સંબંધોનો અંતરાય નડયો હશે, પરંતુ ભૂતપૂર્વ ગવર્નર ડૉ. રાજન માટે તો આવું વલણ લેવાનું કોઈ કારણ નહોતું. તત્‍કાલીન નાણાપ્રધાન પી. ચિદમ્‍બરમનાં દબાણ હેઠળ ભૂતપૂર્વ ગવર્નરે પસંદગીના 13 સ્‍ટાર ટ્રેડિંગ હાઉસીસને આ સુવિધા કરી આપી હતી તેવી શંકા જાય તો નવાઈ નથી. આરબીઆઇના કોઈ ગવર્નરની સામે ઔચિત્‍યભંગની કે પક્ષપાતની ફરિયાદ થઈ નથી. ડૉ. રાજન સામે આંગળી ચિંધાઈ છે ત્‍યારે તેમણે પોતાની ગરિમા જાળવવા માટે પણ સ્‍પષ્ટતા કરવા આગળ આવવું જોઈએ.